
La Generalitat ha fet el dimarts 16 un comunicat en el que s'afirma que l’eix viari Vic Olot estira endavant. La hipocresia del tripartit comença a fer-se evident. Salvem les Valls ho qualifica de decisió imposada per la força. 


Aturant el fbxisme institucional 


«Les guerres són vostres, els morts són nostres» 

Des del carrer es va aturar 
el cop d'Estat mediàtic del PP 

La gent sortia al carrer indignada, la protesta era una gran bola de neu imparable 


Els grans «experts» mal informats: 

«De Javier N art a Fernando San Agustín» 

VlLAWEB VA FER UN GRAN TREBALL DE CONTRASTACIÓ . INDYMEDIA LA GRAN EINA DAVANT LA DESINFORMACIÓ 


Barcelona.- Divendres al vespre, tots els par¬ 
tits polítics catalans convocaven a la mani¬ 
festació trampa exaltada per José Maria Az¬ 
nar sota l’epitafi “Por la Constitución”. Tots hi 
van caure, la por mediàtica instaurada pel PP 
va triomfar. Paral·lelament, milers de person¬ 
es varen anar també a la marxa, però no per 
compartir pancarta amb els polítics, sinó per 
rebutjar la guerra, les morts i el cop d'estat 
mediàtic. Un enorme bloc de manifestants es 
situava enmig del Passeig de Gràcia, just al 
davant de la pancarta de capçalera i amb 
crits en contra del PP impedia que els polítics 
avancessin fins a la plaça Catalunya, tot i els 
esforços per part de la guàrdia urbana. 

En aquell moment començava la revolta 
contra la mentida. Centenars de persones de 
totes les edats cridaven en contra dels diri¬ 
gents del Partit Popular presents a l'acte, i la 
pressió popular va forçar que un grup de 
guardaespatlles amb estètica de cap rapat 
hagués de treure a cops i empentes entre la 
gent concentrada a Rodrigo Rato, Josep 
Piqué, Dolors Nadal i altres diputats. 

A la mateixa hora prop de 300 personesjaes 
varen concentrar davant de la seu del PP del 
carrer Urgell de Barcelona, la policia 
nacional l'acordonava. 

Preparant la jornada de reflexió 
El mateix vespre del 12 de març, una assem¬ 
blea a l'Espai Obert on hi van participar prop 
d'una trentena de col·lectius organitzava ac¬ 
tes per l'endemà. Una conclusió era clara en¬ 


tre tothom, la presència al carrer que els par¬ 
tits polítics no desitjaven, era fonalment per 
desemmascarar “el gran germà” que estàvem 
vivint. El lema que es va adoptar des d'una 
proposta arribada de Madrid era: "Els nostres 
morts, les vostres guerres". A Madrid i Va¬ 
lència també varen tenir prou empenta per 
convocar a l'endemà, tot I no estar conven¬ 
çuts de la capacitat de resposta de la gent. 
Una bola de neu imparable 
A les 6 de la tarda del dissabte 13 davant de 
la seu del PP al carrer Gènova de Madrid hi 
havia prop d'un centenar de persones, la 
convocatòria a Barcelona i València era a les 
7 de la tarda. A Canaletes es va començar a 
concentrar gent molt tímidament, però les 
notícies que arribaven des de Madrid ja 
comptaven els manifestants en milers. A 
partir d’aquí tot va ser imparable. Després 
que tres furgons policíals ens comuniquessin 
a través de megafonia que la concentració a 
Canaletes era il·legal segons la Junta Elec¬ 
toral Central, tothom va començar a cami¬ 
nar amb crits i tocant les cassoles. La marxa 
creixia exponencialment. A la plaça Sant 
Jaume ja erem més de 1000, a la Delegació 
del Govern ens aproximàvem als 2000, a la 
Via Laietana tot pujant ja erem 30 0 0, a la 
Diagonal amb Rambla Catalunya erem prop 
de 5000, la seu del PPal carrer Urgell va ser 
el punt d'arribada, on la marxa va confluir 
amb d'altres que sortiren des de Sants i 
Gràcia. Eren les 10 del vespre i milers de per¬ 


sones feien sonar una atronadora cassolada, 
se sentia per tota Barcelona i va durar més 
de dues hores. La concentració a la seu del 
PPes va allargar fins a les quatre de la mati¬ 
nada, quan una càrrega policíal va dissoldre 
la protesta. Ja tres hores abans una altra càr¬ 
rega havia provocat tres ferits i diversos con¬ 
tusionats. La plaça Sant Jaume I la Delegació 
del Govern també van ser punts de trobada 
durant tota la matinada amb cassolada, crits, 
pancartes i minuts de silenci. Una marxa 
amb prop de 400 persones arribava a la 
plaça Sant Jaume a dos quarts de cinc de la 
matinada baixant per la Via Laietana, va ser 
l'última protesta multitudinària d’aquella 
llarga nit. Amb tot plegat ja s'havia gestat la 
llavor del que a l’endemà seria l'expulsió del 
PP del poder, molta gent va respirar una 
mica més tranquila, no molt més. 

Contra-lnfos 16/ 3/ 04 

No HI HAVIA MÉS DE 250.0 0 0 PERSONES 
SEGONS CONTRASTANTA LA MANIFESTACIÓ 
DE BARCRONA CONVOCADA PEL GOVERN 
CENTRAL B_ PASSAT DIA ]2 DE MARÇ. A 
Madrid haurien necessitatun carrer 
DE 50 M ETRES D'AM PLÇ CO M B_ PASSEIG DE 
Gràcia, però de 40 quilòmetres de 
LLARG, PER ENCABIR-HI ELS 2.300.0 0 0 
MANIFESTANTSQUE VAREN ASSEGURARQUE 
HI HAVIA DES DE FONTS DEL GOVERN 


Madrid - Els programes especials del passat 11 
de març a diversos canals televisius varen 
convertir-se en una pantomima del segui- 
disme cec al govern central i concretament a 
les paraulesde José Maria Aznar, que havia 
trucat personalment als directius per aclarir- 
los la línea informativa en relació a l’autoria 
de l'atemptat. Les tertúlies d’anàlisi es varen 
omplir de suposats experts que basant-se en 
"altíssims" coneixements al voltant d'Al 
Qaeda, l'islamisme radical, l'entorn d’ETA i 
tot el que calgués per donar credibilitat a les 
seves paraules, feien afirmacions contun¬ 
dents: "hay un 90% de probabilidades de que 
el atentado lo haya cometido ETA”, tal i com 
va dir Javier Nart a Crónícas Marcianas. 
Fernando San Agustín, també un expert en 
aquests temes, tot i que ja s'havia rebut el 
comunicat de reivindicació al diari Al Quds 
per part d’Al Q aeda, seguia defensant la tesi 
d'ETA, això si, sense tanta vehemència. A 
Televisió Espanola, fins a tres experts d'un 
autoanomenat Centro de Estudiós Antite- 
rroristas afírmàven contundentment que es 
tractava d'ETA, i que tot s'aclariria en poques 
hores. Maria Teresa Campos, en el seu pro¬ 
grama matinal a Telecínco llegia una nota de 
Gara durant una entrevista amb Mariano 
Rajoy en que s'informava d’una reivindicació 
per part d'un grup islamísta, quan els conter- 
tulís II van recordar que era de Gara va llançar 
la nota tot dient: "Ah, de Gara, los portavoces 
de Batasuna, perdone senyor Rajoy”. 

A Antena 3 no s'atrevien ni tan sols a parlar 
sobre el dubte (recordem que Acebes havia 
qüalifícat de miserables els que qües¬ 
tionessin l'autoria de les bombes). Matias 
Prats va llegir una nota d'última hora d'aque¬ 
sta manera: "La Cadena Ser ha informado de 
que havia un kamikaze entre los suicidas, lo 


siento mucho pero tengo la obligación de 
informar-les de este hecho". A TV3 fins a la 
nít del dijous tampoc es van quedar curts, 
els videos sobre atemptats d'ETA eren eme¬ 
sos durant tota la jornada, recordant la 
caserna de Vic, Hipercor, etc... 

Vilaweb, la contrastació 
Catalunya.- Davant d'aquest panorama, era 
necessari trobar aire fresc, i no era gens fàcil. A 
Vilaweb van fer una feina impresionant. La 
contrastació i la investigació van ser molt 
grans, erigint-se en el primer mitjà que va 
apostar clarament ja el vespre de dijous per 
l'autoria d'Al Qaeda, donant dades, noms, 
anàlisis i informació prou clara. Només calia 
que algú s’atrevís a donar el pas. A partir d'aquí 
tot va ser més fàcil. Divendres a la nit a 
Catalunya començava a estar clar que no havia 
estat ETA, els mitjans oficials públics i privats 
ja en parlaven obertament.A la resta de l'Estat 
però, l'engany va seguir fins dissabte a la nit, 
quan a Televisió Espanyola no van emetre les 
compareixences d'Acebes a les 20:15 i a les 


00:45, unes compareixences que donaven un 
tomb claríssim a l'autoria dels atemptats. La 
tensió entre directius i periodistes a mitjans 
com TVE, Agència Efe, Europa Press, Radio 
Nacional, Onda Cero o la Cope creixia expo¬ 
nencialment, fins al límit d’haver d'amenaçar 
amb fer un plantón laboral. 

Indymedia la gran eina d'Interacció 
Paral·lelament a això, Indymedia es constituia 
en l’eina de debat i Informació permanent de 
tot el que passava. Tant del que sortia als mit¬ 
jans com del que passava al carrer. Des d'Indy- 
media es podia veure com s’interelacíonava la 
informació amb l'actuació de la gent, com la 
informació es convertia en indignació, com la 
rebel·lió passava de virtual a real. Tot es pre¬ 
cipitava a una velocitat vertiginosa, centenars 
de persones actuaven de corresponsals 
improvitzats des dels seus ordinadors, gener¬ 
aven una maquinària en xarxa desorganitzada 
però tremendament operativa. El miracle de la 
contrainformació també va enfosar el cop 
d’Estat mediàtic. Contra-lnfos 16/ 3/ 04 



Ss antiavalots van acordonar una seu del PP buida durant més de 12 hores. 









Protestes sorolloses davant seus del PP i Ajuntaments a nombroses localitats 

Les cassolades i concentracions es van extendre com una taca d'oli 


Catalunya.- El passat dissabte es van produir 
en moltíssimes poblacions catalanes concen¬ 
tracions, manifestacions i cassolades davant 
de seus del PP i Ajuntaments per denunciar la 
responsabilitat del PP en els atemptats de 
Madrid i la descarada manipulació informati¬ 
va dels últims dies. Intentem aquí donar una 
perspectiva general del que va passar arreu 
de Catalunya, en base a la informació que ens 
han proporcionat nombroses persones de 
diverses zones del territori. 

En primer lloc cal destacar que a pràctica¬ 
ment tots els pobles grans i ciutats es van 
realitzar protestes durant el dissabte. En la 
majoria de casos aquestes es van produir de 
forma molt espontània després que la gent 
tingués notícia, a través de la televisió, de les 
concentracions de Barcelona i Madrid. 
Davant això, moltes persones van sortir al 
carrer a veure si altra gent havia pensat el 
mateix. En la majoria dels localitats es donava 
un nucli Inicial de persones pertinents a 
col·lectius o grups de coneguts que ja s'havien 
trobat durant les mobilitzacions contra la 


guerra i que decidien dirigir-se a la seu corre¬ 
sponent del PP. Un cop hi havia unes quantes 
persones s'hi anava afegint més gent. Una 
altra manera de convocar va ser mitjançant 
missatges de telèfons mòbils. En molts casos 
es van improvitzar pancartes o fulls impresos 
a l'ordinador. No es van produir incidents 
destacats, tot i que a gai rebé totes les seus hi 
havia presència de cossos de seguretat, ja 
siguessin Mossos o Policia Nacional. Sembla, 
per tant, que absolutament tots els efectius 
disponibles estaven mobilitzats i que això va 
impedir que en pogués haver quantitats sufi¬ 
cients per realitzar càrregues policials per 
disoldre les concentracions. Ara bé, a nom¬ 
brosos indrets van comunicar als assistents 
que les concentracions eren il·legals. En algun 
lloc com per exemple a igualada, després que 
es produissin dues concentracions a les 20h i 
les 22h, quan els manifestants es tornaven a 
dirigir cap a les 24h davant la seu del PP la 
policia ho va impedir. Alguns dels presents 
van contestar llançant ous, però l'enfronta 
ment no va passar d'aquí. 


A l'Area Metropolitana 
A Barcelona ciutat es van produir cassolades 
sorolloses a tots els districtes. A alguns bar¬ 
ris es van aplegar persones a fer la cassolada 
a un punt determinat i a partir d'aquí es van 
iniciar manifestacions fins a la seu del PP del 
carrer Urgell. A Gràcia al voltant de les 22h 
es van aplegar unes 100 persones tocant cas - 
solesa la Plaça Rius i Taulet, van anar baixant 
per Gran de Gràcia i en arribar a la Diagonal 
ja eren més de 1000. Seguidament van diri- 
gir-se en manifestació cap a la seu del PP tal - 
lant la Diagonal. A Sant Andreu es van con¬ 
centrar més de 500 persones a la Plaça 
Orfila i van atravessar també tota la ciutat 
fins al carrer Urgell. També a Sants uns 300 
manifestants van tallar la carretera de Sants 
i es van dirigir cap al mateix lloc. 

A la majoria de ciutats i pobles de l'àrea 
metropolitana es van realitzar també con- 
centracions-cassolada davant les seus del PP. 
A ciutats com Cornellà i Gramenet de Besós 
s’hi van aplegar més de 1000 persones. A ciu¬ 
tats del Vallès com Rubí, Cerdanyola, Sant 


Cugat, Sabadell i Terrassa es van aplegar a les 
seus del PP entre 200 i 500 persones i 
després d’aquestes cassolades encara alguna 
gent va baixar a la seu del PP del carrer 
Urgell. Cal destacar també que a localitats 
relativament petites com Sentmenat es van 
arribar a trobar més de 300 persones i inclús 
a pobles com Palau Solità i Plegamans es van 
celebrar cassolades nombroses. 

A Girona, Tarragona i Lleida 
Es van fer també cassolades molt nombroses, 
entre les 500 persones a Tarragona i les més 
de 1500 de Girona. En aquesta ciutat la man - 
ifestació va partir de la seu del PP, va arribar 
a davant la subdelegació del Govern i va 
retornar a la seu del PP, deixant ben clares les 
responsabilitats. Sembla que en molts pobles 
del voltant de Girona es van fer també con¬ 
centracions davant els Ajuntaments i seus 
del PP i que molts dels participants es van 
dirigir després a Girona afegint-se a la mani¬ 
festació gran. També a Lleida es va donar una 
situació similar, amb concentracions I casso¬ 
lades a molts pobles mitjans i una mani¬ 


festació molt nombrosa a la capital. 

A pràcticament totes les ciutats de mida mit¬ 
jana i capitals de província es van produir 
també actes espontanis. A Mataró entre 500 
i 800 persones van fer sonar la cassola davant 
la seu del PP a la Rambla i, amb l'ajuda d’una 
escala, van tapar el cartell del PP amb una 
pancarta que deia "PP assassins". Unes 50 per¬ 
sones van iniciar a Vic la cassolada i poc a poc 
s'hi va anar afegint gent, portant cartells con¬ 
fecció nats a última hora fins que es van arrib¬ 
ar a aplegar més de 1000 manifestants. 

A molts pobles les cassolades es van fer 
davant els Ajuntaments, en la majoria de 
casos perquè el PP no tenia una seu al poble, 
com per exemple a Reus, Sentmenat o a 
Bellpuig, on el PP va tancar la seva seu abans 
de les últimes eleccions municipals. 

Petits incidents i amenaces 
A Granollers, al cap d'una estona de cassola¬ 
da els Mossos van fer fora les més de 100 
persones concentrades davant la seu del PP. 
A indrets com Pineda, els Mossos van indicar 
repetidament als més de 50 assistents que la 
concentració era il·legal però no van actuar. 
Els concentrats davant la seu del PP de 
Sabadell van perseguir diversos membres del 
PP que van sortir de l'edifici i la policia va 


intervenir agredint algunes persones. 

A Arenys de Mar la concentració es va pro¬ 
duir davant la casa d'un regidor del PP, donat 
que la seu del PP és de difícil accés. El regi¬ 
dor del PP, però, no va aparèixer. 

A les comarques del Pirineu, i a altres comar¬ 
ques com l'Alt Penedès o l'Alt Camp no 
tenim constància que hí hagués cassolades i 
concentracions. Un fet a destacar és que en 
uns pocs casos es van donar episodis de tints 
xenòfobs. A la manifestació de Gramenet de 
Besós, per exemple, alguns assistent van 
increpar a ciutadans d'origen magribí. A 
Barcelona sobretot, algunes persones es van 
apropar a les manifestacions per cridar coses 
com "Viva Espanya" 

Tot i que és difícil juntar tota la informació 
sobre el que va passar arreu de Catalunya en 
una jornada de protestes espontànies i abso - 
lutament descentralitzades, el repàs que 
hem intentat oferir aquí indica que dissabte 
es va produir una mobilització improvítzada 
sense precedents. Aquesta mobilització va 
ser protagonitzada totalment per persones 
molt indignades que van saber aplegar-se de 
manera massíva i es van donar així a sí 
mateixes la veu que d’altra manera no es pot 
aconseguir. Contra-lnfos 16/ 3/ 04 


U REPRESSIÓ A LES PRESONS I A EUSKAL HERRIA 


S'accentuen les retallades de drets als presos polítics 


Dos assassinats a Euskal Herria silenciats pels mitjans 


Presons de lEstat .- Les darreres setmanes els 
I les preses polítiques catalanes han contin¬ 
uat patint la retallada de drets i deteriora¬ 
ment de les seves condicions de vida a les 
presons espanyoles. La tendència, aprecia¬ 
ble a tots els centres penitenciaris i que 
porta a la pràctica les darreres reformes del 
Codi Penal pactades pel PP i el PSOE, s'ha 
vist especialment reforçada arran dels 
atemptats de l’U-M a Madrid. 

Zigor Larredonda comença una vaga de fam 
A Albacete el terrassenc Zigor Larredonda 
ha estat traslladat del mòdul II al IV. Ell i la 
resta de presos polítics van començar dil¬ 
luns 15 de març una vaga de fam indefinida 
en resposta al deterioramnet imparable de 
les condicions de vida que suporten. Des de 
l'11-M se'ls ha restringit a deu el nombre de 
persones que poden vísitar-los, i se'ls ha 
reduït dràsticament el dret de fer i rebre tru - 
cades telefòniques i correspondència. 
També se'ls ha retallat el nombre d'objectes 
que poden tenir a la cel·la (només un llibre i 
molt poca roba). A més el passat dijous va 
ser apallissat un pres polític basc al mòdul 
IV. Davant d’aquesta situació, els presos 


política han decidit començar una vaga de 
fam Indefinida per reclamar l'agrupament de 
tots ells en un sol mòdul, l'augment del 
nombre de persones que poden fer-los vis¬ 
ites I disposar d’almenys dues trucades a la 
setmana. Davant d'aquesta preocupant 
situació es convoca una concentració el 
proper dimecres 17, a les 19:30h, al Raval de 
Montserrat (davan l'ajuntament de Terrassa) 
per tal de mostrar el nostre suport i solidar¬ 
itat al pres polític Zigor Larredonda així com 
per denunciar les polítiques represives del 
sistema penitenciari espanyol. 

Assetjament als presos polítics 
A la presó de preventius de Soto del Real 
(Madrid) els barcelonins Diego Sànchez i 
Juanra Rodríguez van patir un espectacular 
registre a les seves cel·les amb l'excusa d'un 
fantasmagòric intent de fuga. Els carcellers 
escorcollaren totes les pertinences personals 
dels presos polítics, es van endur tots els CDs 
i els equips de música i van fer malbé gran 
part de les fotografies i llibres. Alhora, aquest 
darrer febrer en Diego havia de realitzar els 
exàmens de dreta laUNED (que ara és l'única 
universitat permesa pels presos) i encara no 


ha rebut ni la data dels exàmens i els llibres li 
han arribat fa poc més d'una setmana. En 
Juanra, després de més de quatre mesos deia 
seva extradició només té dues persones au¬ 
toritzades per visitar-lo, i en Diego porta me¬ 
sos amb un llistat restringit de deu persones. 
A la presó de Badajoz, a més de mil quilòme¬ 
tres de casa seva, la terrassenca Laura Riera 
continua a un mòdul de dones que no comp¬ 
ta amb les instal·lacions més mínimes per 
viure. Aquest mòdul era l'anterior d'aïllament 
d'homes I té uns patis i cel·les molt petites. A 
més, també li han aplicat la restricció de les 
visites a deu persones, cosa que fa recaure 
milers de quilòmetres i centenars d’euros de 
despeses cada mes en molt poques persones. 
Julen Atxurra entra en fase irreversible 
El pres julen Atxurra, natural de Lekeítio, ha 
arribat ja als 44 dies de vaga de fam i segons 
el metge de l'hospital de Fresnes, a on es 
troba ingresat, la seva situació física pot ser 
ja irreversible. La seva esposa ha afirmat que 
està disposada a començar també un dejú: 
"Ya no sé que hacer para que dejen de 
ensanarse con nosotros”, ha explicat. 

Rescat +Gara +Contra-lnfos 16/ 3/ 04 


Bjskal Herria.- Dues persones assassinades 
han estat el resultat de la culminació del pro - 
céscriminalítzadorengegatpel Partit Popular. 
Els mitjans de comunicació han resseguit tot 
el procés de manipulació del govern però 
alhora, han silenciat la dura situació que ha 
patit la població basca aquests darrers dies: 
12/ 3.- El diari Gara publica des de primera 
hora del matí, la possible relació dels atemp¬ 
tats amb el moviment Al Qaeda desmentint 
així la versió del Ministeri de l'Interior que re¬ 
marca continuadament l'autoria per part 
d'ETA, Es produeixen concentracionsen alguns 
indrets per tal de denunciar la manipulació 
informativa que comença a prendre forma. 

13/ 3.- Angel Berrueta és assassinat per quatre 
trets disparats per un policia nacional. 
Berrueta s'havia negat a col·locar un cartell 
que vinculava a ETA en la responsabilitat dels 
atemptats, a la façana del seu forn. La dona 
que havia sol·licitat col·locar-lo, una veïna de 
l'edifici annexa, va avisar el seu marit i aquest 
va baixar de casa seva disparant els quatre 
trets. Posteriorment la policia nacional car¬ 
rega amb duresa per tots els carrers del barri 
d'Irunea per a impedir una assemblea convo¬ 
cada a través de cartells difosa amb gran rapi¬ 
desa. Al vespre, davant el Tanatori Iratxe la 


policia carrega durament contra els concen¬ 
trats que vetllaven el cadàver. Per altra banda, 
ETA reitera en un comunicat al diari Gara que 
no té cap responsbílitat en els atemptats de 
Madrid I valora que aquests estan relacionats 
amb la política exterior d'Aznar. Concentra¬ 
cions i manifestacions omplen la nit de crits 
de denúncia i rebuig a la críminalització i 
sobretot, de gran tristesa front la mort de 
Berrueta. La policia carrega a la majoria d'in¬ 
drets on es realitzen actes pacífics amb mul¬ 
titud de contusionats i ferits. Un veí de Lizarra 
és detingut per la Guardia Civil quan col·loca¬ 
va cartells de denúncia a l'assassinat. 

14/ 3.- Una concentració per denunciar la 
mort de Berrueta i la criminalització a Her- 
naní, acaba amb la mort de Kontxi Sanchiz. 
Kontxi mor d'un atac de cor quan corria 
escapant-se d'una càrrega policíal i s’havia 
refugiat en un portal. EITB amaga que la mort 
de Kontxi Sanchiz s’ha produït després de la 
càrrega de l'ertzaintza contra la manifestació 
a Hernaní en la que ella mateixa participava. 
Segons EITB "En ese mismo lugar se estaban 
produciendo algunos altercados entre la 
Ertzaintza y algunos grupos que previamente 
habían participado en una manifestación en 
memòria de Angel Berroeta. 


15/ 3.- Centenars de persones provinents d'ar¬ 
reu d'Euskal Herria brinden homenatge al barri 
de Donibane d'Irunea a Angel Berrueta. A la 
concentració es denuncia altra vegada que la 
seva mort va ser fruit de la criminalització 
impulsada pel Govern del PP. La policia na¬ 
cional antiavalots realitzen una dura càrrega i 
detenen quatre persones. Als altres pobles i 
ciutats del país també es produeixen marxes 
per denunciar ambdues morts i es produeixen 
enfrontaments a Kuartango. Dos veïns de 
Muskiz són detinguts després d'un enfronta¬ 
ment quan treien dos cartells. La Ertzaintza 
enlloc de donar una explicació dels fets que 
van produir la mort de Kontxi, exigeix una rec¬ 
tificació pública de l'esquerra abertzale per 
comparar els fets amb la mort de Berrueta. 

16/ 3.- El sindicat LAB convoca a una aturada 
de quinze minuts a tota Euskal Herria per 
denunciar les morts. A Donibane s'anuncia 
una vaga general. Tres joves han estat 
retinguts per part de l'Ertzaintza al campus 
d'Iabeta i posteriorment els agents n'han 
agredit a un d'ells. Els joves intentaven 
enganxar cartells de denúncia dels assassinats 
durant els últims dies a Hernani í Irunea. 

Gara +Contra-lnfos 16/ 03/ 04 






Repressió 


Okupació i cbnttrb socials 


Defensa la llibertat, 
participa de la solidaritat 

Barcelona.- “En els últims temps, des dels moviments socials, hem anat veient com la pres¬ 
sió repressiva s'anava accentuant, tant quantitativament com qualitativa. No només aug¬ 
menten el nombre de detencions, la pressió policial a les manifestacions i les identificacions 
en qualsevol acte al carrer. També s'ha notat com s'incrementa l’aplicació de la legislació 
antiterrorista, dels maltractaments i tortures i la presó preventiva. Per això, des de diferents 
col·lectius antirepressius i arran de la taula entorn aquest tema a l’Encontre de Sants, hem 
organitzat unes jornades de reflexió i formació antirepressiva al Consell de la Joventut (c/ 
Ramon Llull núm. 130-134) de Terrassa el 20 i 21de març. 

Treballarem tres aspectes: formació jurídica en diferents nivellls, suport psicològic i anàlisi 
d'un cas concret de campanya antirepressiva. Esmorzarem i dinarem allà i la nit de dissabte 
hi haurà festa. Si esteu interessades en participar i en rebre els documents a treballar, poseu- 
vosen contacte amb nosaltres: <antirepresants@correu.vilaweb.com;!' 

Antirepressiu de Sants 16/ 3/ 04 


Una cercavila a Granollers acaba amb més de vint 
persones identificades i dues citades a judici 

DOSMWIBRES DEL'AJG SÓN ACUSATS DE DEUCTES «CONTRA LA LLIBERTAT DECONCIÈNCIA I 
SENTIMENTSRHJGIOSOS» I « MANIFESTACIÓ ILUCÍTA» I ÓUNA EALTA PERRNTAR UN COTXE POUCIAL 


Granollers/ Vallès Oriental.- L’Assemblea 
de Joves de Granollers organitzava el pas¬ 
sat 6 de març una cercavila per diferents 
organismes i multinacionals per tal de 
denunciar-ne la política de repressió, ex¬ 
plotació laboral i opressió. La ruta turísitca 
passava per una esglesia, els jutjats, una 
botiga Zara, un McDonald's i per la comis¬ 
saria dels Mossos d'Esquadra. 

Des de bon començament, hi va haver força 
presència policial. Ja mentre la gent es reu¬ 
nia, agents autonòmics deien que la concen¬ 
tració era il·legal i volien parlar amb els 
«responsables» i com que tots i totes ho 
eren, van identificar dues persones aleatòria¬ 
ment . Q uan el cercavila es va aturar, després 
del McDonald'son elsagentsno van perme- 
tre-hi l'entrada de la gent concentrada, a la 
comissaria dels Mossos d'Esquadra, els 
agents van identificar tothom ja que s'havia 


cridat «la policia tortura i assassina» i ame¬ 
naçaren de que cada persona tenia una multa 
de 300 euros. Davant de jutjats, quan alguns 
membres de l'assemblea anaven a enganxar 
uns cartellsamb cinta adhesiva, elsagents els 
van amenaçar novament amb multar-los si 
ho feien. Tres dies més tard, el dimarts 9, 
agents policials es van presentar al domicili 
de dos membres de l'assemblea de joves amb 
una citació a la comissaria per pressumpte 
delicte «contra la llibertat de conciència i 
sentiments religiosos» i «manifestació il·líci¬ 
ta», i una falta per «pintar un cotxe de la 
Policia Nacional». Els mossos volien un judici 
ràpid però el jutge l'ha denegat. Els dos 
membres de l’AJG estan ara a l'espera d’una 
citació judicial, a no ser que el jutge 
decideixi arxivar el cas. 

Assemblea dejoves de Granollers 
-t-Contra-Infos 15/ 3/ 04 


Butlletí' setmanal 

Oontra-Infos 


tel: 93.442.62.53 

«zitzania@sindominio.net» 


Festa presentació diven dres 19 de març 20 h a M iles, cl Sardenya 43 

Mapes contra el Fòrum 


Els blocs d'Alibei 
continuen resistint 

Dreta de l’Bxample/ Barcelona.- Dimarts, de 
dos quarts de deu del matí a les tres de la 
tarda, era l'espai de temps dictat per la jut¬ 
gessa de primera instància núm. 22 per 
desallotjar l’edifici okupat al carrer Ali Bei, 
al Fort Pienc. Una setantena de persones es 
van reunir a les portes de l’edifici, on s'havia 
organitzat un esmorzar a dos quarts de nou 
en contra del desallotjament. Cinc person¬ 
es es van penjar a la façana per tal de resis¬ 
tir, mentre alguns secretes vigilaven la con¬ 
centració. A tres quarts de deu arribava un 
agent judicial del SCAC (Servei de 
Comunicació d'Actes Civils), acompanyat 
de policies de paisà, informant a la gent 
concentrada de la suspensió del desallotja¬ 
ment ja que el comissari encarregat veia 
arriscat pels «seus homes» despenjar les 
persones que resistien a la façana del bloc. 
Tot i que l’ordre no va ser suspesa judicial¬ 
ment, aquesta no es va poder fer efectiva 
davant la negativa dels agents policials, de 
manera que, en ser una ordre tancada i no 
haver-se fet efectiva, la família Soler i Trillo 
haurà d'aconseguir del jutge un nou dia per 
desallotjar els i les ocupants de l'edifici. Per 
més informació sobre la nova data de desal¬ 
lotjament i mobilitzacions per defensar l’e¬ 
spai: www.sindominio.net/ okupesbcn, oku- 
pesbcn@sindominio.net 

Ali Bei +Contra-lnfos 16/ 3/ 04 


Invasió d’Iraq: 

la massacre continua 


11.047 

MILITA RSIRAQ UIA N S ASSASSIN ATS 
DES DEL PASSAT 20 DE MARÇ 

CIVILS IRAQUIANS ASSASSINATS DES DEL20 DE MARÇ 

MILITARS DE LA COAUCIÓ INVASORA FERITS 


670 

SOLDATS DE LA COALICIÓ INVASORA MORTS 
PER FOC DE LA RESISTÈNCIA, SUÏCIDI 0 ACCIDENT 

(]9 durant l'última setmana) 


COL·LBCTIUSI CONTRAINFORMACIÓ 


Lluites laborals 


La Toma estrena local 


Personal de la neteja duen 9 dies de vaga 


Gracia/ Barcelona.- “El passat diumenge, en plena jornada elec¬ 
toral, es va inaugurar un nou espai cultural i d’encontre dels movi¬ 
ments socials i l'independentisme al barri de Gràcia de Barcelona. 
L'Ateneu Independentista i Popular LaTorna, després d'un any i mig 
de treballs de reforma, ha obert finalment nou local al carrer de 
Sant Pere Màrtir. L'espai consta de bar, zona d’exposicions i activi¬ 
tats, sala d'actes oberta a propostes i lluites de tota mena sorgides 
al país, i també d'un racó amb ordinadors connectats a internet. 
L'Ateneu LaTorna va néixer el 16 de març de 1996 com ‘una eina al 
servei del barri, de la seva gent i al servei dels moviments socials 
d'arreu del país', amb el princiapl objectiu de 'fer una tasca de con- 
trapoder popular independentista' a la Vila de Gràcia. 

LaTorna 16/ 3/ 04 


Girona,- El passat diumenge 7 de març, els treballadors de Musersa, 
encarregats de la neteja viaria van començar una vaga que pretenen man¬ 
tenir fins al 22 de març.. Els 1D4 treballadors de M usersa, reclamen mil¬ 
lores laborals com un augment de sou de 90 euros mensuals, la con¬ 
tractació fixa dels treballadors temporals i un increment de la plantilla. 
Els treballadors han pres aquesta decisió després que aquest dissabte es 
trenquessin les negociacions pel nou conveni. Avui es compleixen 9 dies 
de vaga, i ja han sigut acomiadats 6 treballadors, i 26 més han estat sus¬ 
pesos de feina i sou durant 45 dies per haver-se negat a fer els serveis 
miníms. Els treballadors estan acampats en un parc de la ciutat. El Barri 
Vell de Girona i les zones d’ocí i serveis és on més es nota la vaga d'escom¬ 
briaires. Cap d'aquestes zones té contenidors, per la qual cosa l'acumu¬ 
lació de brutícia es feia més evident. Contra-lnfos 15/ 3/ 04 


La LLurrA del poble basc 


El VOT NUL ENCARAMÉS ANUL·LAT AMB EL SILENCI M EDIÀTIC 

Otegi estima en 120.000 els vots d'autodeterminació 

BjskalH erria.- El passat 7 de febrer, Batasuna, a través del seu portaveu Arnaldo Otegi, va anun¬ 
ciar que l'esquerra abertzale duria a les eleccions generals del 14 de març a Euskal Herria, una 
papereta a favor de l'autodeterminació i contra la Imposició de l'Estat espanyol. La papereta 
instava a l'autodeterminació i la seva emissió es consideraria oficialment com a vot nul. Així, 
sense participar en la campanya, sense prendre part en elsdebats i sense aparèixer en televisió, 
s'ha dut a terme una campanya d'extensió del vot nul. El resultat final proclamat pel mateix 
portaveu, ha estat de 120.000 persones que s'han adherit aquesta iniciativa. Els mitjans de 
comunicació oficials no s'han fet ressò ni de la iniciativa, ni de la seva criminalització i ni final¬ 
ment, dels seus resultats. Cal destacar que aquesta iniciativa política mai s'havia donat a terme 
a l'Estat espanyol amb aquests resultats espectaculars. Contra-lnfos 16/ 03/ 04 


SOUDARKaS AMB ITOITZ, SOLJDARI@SAMB INYAKII IBAI 


Detingut i empresonat un delsSolidari(g>s 

Irunea/ Nafarroa.- El passat dilluns 15, va ser detingut en un control de tràfic de la policia foral 
el solidari Ibai Ederra, una de les vuit personesque va tallar els cablesde la presa il·legal d'Itoitz 
el 6 d’abril de 1996 i que va aconseguir retardar les obres durant un període de gairebé mig any. 
Aquell sis d'abril, les vuit persones van ser detingudes i, després de restar dos mesos en presó, 
sortiren en llibertat a espera de judici. El judici va finalitzar amb una condemna de 4 anys í 10 
mesos de presó í una multa milionària. Inaki Garcia va ser detingut el 25 de juny del 2001 i 
encara roman a la presó. Les altres set persones es trobaven sota una ordre de recerca i cap¬ 
tura i ahir en van detenir una d'elles. Ibai ha ingressat a la presó dlrunea per ordre del jutge. 
L'adreça de la presó és: Ibai Ederra, Càrcel de Pamplona. Contra-lnfos 16/ 3/ 04 


Contra l'ocupació 
militar de l'Iraq 

Calendari d’activitats Boicot Preventiu: 
Dimecres 17 de Març 

Xerrada: Boicot a la economia de guerra 
Hora í lloç: 19:30 H. Els Lluisos. Plaça del 
Nord. Gracia 
Dijous 18 de Març 

ACCIÓ CENTRAL DE BOICOT CERCAVILA 
12:30 H Concentració Palau Reial Metro L- 
3 Palau Reial 14 Hores Dinar Popular 
Dijous 18 de Març 

Xerrada: Boicot i economia alternativa 
Hora i lloç: 20:00 H. Plaça Françesc Maçia. 
Barna 

Dijous 18 de Març 

Cancel·lació Col·lectiva de Tractes amb la 
Caixa Hora i lloç: 18.00 h al primer tram 
del Passeig Pere III. Manresa 
Dissabte 20 de Març 

Xerrada: Boicot a la economia de guerra 
Hora i lloç: 1130 H. Pla Palau. Barna. 
(Acampada contra la guerra) 

16:30h Bloc contra el Fòrum a Ronda Sant 
Pere amb Rambla Catalunya. 

Contra-lnfos 16/ 3/ 04 


^L'oratge de la setmana vinent 


Dimecres 17 

Dijous 18 

Divendres 19 

Dissabte 20 

Diumenge 21 

Dilluns 22 

Dimarts 23 

El temps en general no presentarà grans complicacions els propers dies. Divendres i diumenge la nubolosi- 
tat serà variable, una mica més gruixuda a les comarques del nord, però sense pluja. Les temperatures 
tendiran a baixar lleugerament amb l’entrada de vent de mestral que augmentarà la sensació de frescor. 
























































